stanford-oval/wikipedia huggingface dataset:
יין בארץ ישראל
שוק היין הישראלי > היקבים הגדולים בישראל

על פי ניתוח שוק היין בשנת 2021, היקבים הישראליים השולטים בשוק הם יקבי ברקן ויקבי סגל, יצרני היין של טמפו משקאות (24.3%), יקבי כרמל (23.6%), יקב טפרברג (12.1%), ואחריהם יקב רמת הגולן, בנימינה, תבור, דלתון ורקנאטי. בניתוח דומה משנת 2002 הובילו יקבי כרמל (40%), וברשימה הופיעו גם יקבי תשבי ויקב ססלוב, שחדל לפעול ב-2016. שוק היין הנותר מתחלק בין כ-200 יקבים בינוניים וקטנים ובהם גם יקבי בוטיק.
בטבלה הבאה מפורטים היקבים הגדולים בישראל המפיקים מעל מיליון בקבוקי יין בשנה.
| שם היקב | ישוב | מחוז | נתח שוק |
| --- | --- | --- | --- |
| יקב ברקן ויקב סגל | חולדה | ירושלים | 24.3% |
| יקב כרמל | שוהם | המרכז | 23.6% |
| יקב רמת הגולן | קצרין | הצפון | 18.9% |
| יקב טפרברג | צרעה | ירושלים | 12.1% |
| יקב בנימינה | בנימינה | חיפה |  |
| יקב דלתון | פארק תעשיות רמת דלתון | הצפון |  |
| יקב רקנאטי | פארק תעשיות רמת דלתון | הצפון |  |
| יקב תבור | כפר תבור | הצפון |  |
| יקב תשבי | זכרון יעקב | חיפה |  |
| יקבי ירושלים – אגודה חקלאית שיתופית | ירושלים | ירושלים | 3% |
ראו גם

אגודת הכורמים
אין שמחה אלא בבשר ויין
הגת בארץ ישראל
המועצה לגפן היין בישראל
לקריאה נוספת

דניאל רוגוב, מדריך רוגוב ליינות ישראל, הוצאת טובי, ראה אור בשנים 2005–2011 באנגלית בשם Rogov Guide to Israli Wines וב-2011 הופיע גם בעברית.
מיכאל בן-יוסף, יינות ישראל, ידיעות אחרונות, 2011.
אליעזר זקס, יין ישראלי: מבחר יינות ישראל, תל אביב: קורדינטה, ספטמבר 2011
עמוס הדס, הגפן והיין בארכאולוגיה של ארץ-ישראל, הוצאת קרוננברג.
א. סרנת, ענבים בישראל, 2001
שלמה פפירבלט, עולם היין, הוצאת אריה ניר, 2002
אליעזר זקס וירון גולדפישר, טיול ביקבי ישראל, קואורדינטה, 2007
זהר עמר, יין חי ויין מזוג: על יינות שלהם ועל יינות שלנו, בד"ד 28, 2013, עמ' 75–96
גלית רנד, לא לקידוש בלבד - יין, חברה ופוליטיקה בישראל, הוצאת הקיבוץ המאוחד, 2016
שגיא קופר המדריך הדעתני ליין: מהדוניזם ועד פוליטיקה, קופר, 2019
Ben-Yosef, M., The bible of Israeli wines, Moshav Ben-Shemen : Modan, 2002
הערות שוליים

↑  Decker, Michael (2009). Tilling the Hateful Earth: Agricultural Production and Trade in the Late Antique East. Oxford: Oxford University Press. pp. 137–138. ISBN 978-0-19-956528-3. OCLC 316430311.
↑  תגלית ביבנה: נחשף מפעל יין עצום מהתקופה הביזנטית, יאיר קראוס, באתר מקור ראשון.
↑  זהר עמר,'"`UNIQ--nowiki-00000005-QINU`"'תהליכי התאסלמות ואיסלום ביהודה ושומרון בימי הביניים והשפעתם על ענף ייצור הגפן ועל ייצור היין, מחקרי יהודה ושומרון'"`UNIQ--nowiki-00000005-QINU`"'רביעי, תשנ"ד, עמ' 247–261..
↑  ראו משפחת שור (ייצרני יינות)
↑  נתונים על ענף היין בארץ - WinesIsrael - יין, אלכוהול, קולינריה, שמן זית וטיולים, באתר WinesIsrael - יין-קולינריה-שמן זית-טיולים-אירועים, ‏18 במאי 2019
↑  רווחי שוק היין בישראל זינקו ל-2.15 מיליארד שקלים ב-2022 דירוג חברות - המקיף והאמין ביותר בישראל | BDI, באתר BDI, ‏13 באפריל 2023
↑  נתונים על ענף היין בארץ - WinesIsrael - יין, אלכוהול, קולינריה, שמן זית וטיולים, באתר WinesIsrael - יין-קולינריה-שמן זית-טיולים-אירועים, ‏18 במאי 2019
↑  יקבים קטנים בישראל (כנס כרם 2016), שלום בלייר, עמ' 3, באתר מחקר חקלאי - מו"פ צפון.
↑  ההגדרה של יקבי בוטיק איננה הגדרה רשמית והיא משמשת בעיקר לצורכי מיתוג המציין טיפול אישי בתוצר, הנגשת היינות למבקרים בכרם ועוד. מקובל להשתמש בהגדרה זו בעיקר ליקבים קטנים העונים לתנאים מסוימים. לעיתים גם יקבים בינוניים נקראים יקבי בוטיק-גדולים. ולעיתים גם יקבים זעירים נקראים יקבי בוטיק. גם יקבים גדולים עשויים למכור יינות בוטיק.
↑  יאיר גת,'"`UNIQ--nowiki-0000000C-QINU`"'‏יצא סוד, באתר גלובס, 1 במרץ 2012
↑  יֶקֶב, באתר האקדמיה ללשון העברית
↑  דו"ח הצוות הבין משרדי לבחינת ענף היין עמ' 27 הערה 18, אפריל 2012, של המשרד לפיתוח החקלאות והכפר ומשרד התמ"ת.
↑  קווים מנחים - גמישות בדרישות ליקבים קטנים, תקנות משרד הבריאות, 08 בינואר 2018, באתר המועצה לגפן היין בישראל.
↑  שמענו בין הגפנים 5.8.22: תעשיית היין 2021 - מיליארד שקל, באתר "אכול ושאטו", ‏5 באוגוסט 2022.
↑  דני רובין, יקבי ירושלים עוברים מהפכת איכות של ממש, באתר על היין - פורטל היין של דני רובין, ‏2016-01-19
↑  מתחת לפני השטח – או לאן נעלמה אורנה צ'ילאג?, באתר foodis.co.il‏, 3 בדצמבר 2021
| --- | --- |
בקרת זהויות :  NLI: 987012299811705171 
בקבוקי יין ישראלי
יקבי בוטיק בישראל מציעים סיורים וטעימות
יקב ומרכז מבקרים ביקב בגוש עציון, 10/06
בי הגדולה מכולם!

| --- | --- |

 סוגה:  הנפשה, קומדיה
 יוצרים:  איימי פולר, סינת'יה טרו, אריק וייז
 מדבבים:  איימי פולר ארין גריי ואן אוסברי די בראדלי בייקר בפסקה זו רשומה אחת נוספת שטרם תורגמה 
 מדבבים בעברית:  ליאת הר לב, דניאל מגון, נורית בנאי קורן, רונה  בקרמן, שירה נאור, נעה קשפיצקי, יהונתן מגון, שרון שחל, גדי לוי, דור סרוגו, נינה אמיר, מיכאל עינב, עדי קוזלובסקי, עמי מנדלמן, שמחה ברבירו, עדי רז
 ארץ מקור:  ארצות הברית
 שפות:  אנגלית 
 מקום התרחשות:  סן פרנסיסקו 
 מספר עונות:  2
 מספר פרקים:  40
 הפקה
 הפצה:  Paramount Media Networks 
 אורך פרק:  כ-11 דקות (תוכנית מורכבת משני פרקים)
 שידור
 רשת שידור:  ניקלודיאון
 רשת שידור בישראל:  ניקלודיאון ישראל
 תקופת שידור מקורית:  26 באפריל 2009 – 12 ביוני 2011
 קישורים חיצוניים
 דף התוכנית ב-IMDb
 
בי הגדולה מכולם! (באנגלית: !The Mighty B) היא סדרת טלוויזיה מונפשת אמריקאית לילדים, אשר במרכזה ילדה צעירה בשם בסי, המצטרפת לארגון צופות המכונה "צופות הדבורים". הסדרה שודרה לראשונה ב-2009 בערוץ הילדים האמריקאי ניקלודיאון, וב-2010 החלו שידוריה גם בישראל. לסדרה הופקו 40 פרקים שהתפרסו על גבי שתי עונות.
תקציר העלילה

ביאטריס "בסי" (קג'וליקה) וולטר היגנבוטום בת ה-9 היא "צופת דבורים", המבקשת ומנסה להשיג את כל הסיכות האפשריות, זאת בגלל סיפור שלפיו אם צופה תשיג את כל סיכות הצופות, היא תהפוך למייטי בי. הסיכות ניתנות לצופות בעקבות מטלות או מעשים מסוימים שביצעו. לצורך כך היא מגייסת למשימות רבות את אחיה בן, חברתה פני ואת כלבה, אשר לו קראה בשם שמח. מלבד אלו, דמויות קבועות בסדרה הן אמה של בסי, גברת גיבונס - המנהלת את ארגון הצופות, ובתה המפונקת והסנובית, פורשיה. דמויות משניות נוספות הן ה"שפיריות": צ'רי המנהיגה, מוד וכלבתה צ'י-צ'י, אשר מאוהבת בשמח אבל לא יכולה להיות בחברתו בשל השנאה של השפיריות לצופות הדבורים. שמח בעצמו לא יכול להיות בחברתה של צ'י-צ'י, מאותה סיבה שצופות הדבורים שונאות את השפיריות.
דמויות > משפחת היגנבוטום

ביאטריס "בסי" קג'וליקה היגנבוטום - צופת הדבורים השאפתנית ביותר. בסי מוצגת כחנונית, והיא הילדה השנואה ביותר על ידי פורשיה וגוון. מאפיין נוסף שבולט אצל בסי הוא היותה קלסטרופובית. בסי, בשעותיה הפנויות, עובדת ביחד עם אחיה בן בבית הקפה של אמה. באחד הפרקים נתגלה ששמה השני הוא "קג'וליקה".
שמח וולטר היגנבוטום - כלב המחמד של בסי. שמח, בעל האוזן הקרועה והכביכול חצי כרותה (וזאת מסיבה לא ברורה), היה בעברו כלב רחוב משוטט ונטוש, עד שבסי אימצה אותו. שמח הוא דמות מואנשת והיה שותף לארגון ה"שבכב"ל" עד למשימתו האחרונה, שבה נאלץ בלית ברירה לנשוך את בסי, שמכרה טופי, אך לא עשה זאת.
בנג'מין "בן" היגנבוטום - אחיה הצעיר של בסי. הוא מקווה להיות העוזר של בסי כשהיא הופכת ל"מייטי בי".
הילרי היגנבוטום - אמם החד הורית של בסי ובן. הילרי היא הבעלים של בית הקפה "הקפה של הילרי". בזמנם החופשי, בסי ובן מתנדבים לעזור לאמם בעבודתה. מאפיינים בולט אצל הילרי הם הדאגה לשלומה של בסי, ההבנה למצבה, אמפתיה והרצון לעזור לה.
דמויות > צופות הדבורים

פנלופה "פני" לפקוביץ - חברתה המגושמת של בסי.
פורשיה גיבונס - נערה מתבגרת וצופת דבורים. פורשיה מאוד יהירה וסנובית, ומאמינה שהיא צריכה להיות כוכבת על. פורשיה מתעניינת בבגדים, איפור ובגבר חתיך בשם רוקי, אשר הופיע באחד הפרקים בסדרה.
גוון וו - החברה הכי טובה של פורשיה. מעריצה מוזיקת היפ הופ ואופנה ושונאת את בסי. באחד הפרקים גוון ובני משפחתה הצטננו ונשארו מרותקים לביתם ובסי, אשר גילתה כי ישנה סיכה שניתן להשיג רק כאשר צופת דבורים חולה, ניסתה לקחת מגוון או מבני משפחתה נזלת נגועה בחיידקי המחלה ומשהשיגה את "מבוקשה" אכלה אותה, זאת כדי להידבק ולהיות חולה ולהשיג את הסיכה הנחשקת. סצנת אכילת הנזלת של בסי התפרשה בפני הצופים כחולנית ביותר ודוחה עד להתפקע, עצם העובדה שהנזלת עצמה היא פסולת.
מארי פרנסיס גיבונס - מנהיגת צופות הדבורים ואמה של פורשיה. אף על פי שלא מתאפיינת בסנוביות ויהירות, גם מארי פרנסיס שונאת את בסי ותמיד נהפכת אדישה כשבסי מתחננת בפניה.
מילי מילרסון - צופת דבורים.
מרים ברידלוב - ראש מחלקת צופות הדבורים שהקדישה את חייה לדבורים וכוכבת הסרט "מפועלת למלכה". מוערצת על ידי בסי כאילו הייתה סלב.
דמויות > דמויות אחרות

האצבע השמאלית של בסי - בסי נוהגת בכל פרק לדבר אל האצבע השמאלית שלה כאל חברתה. לאותה אצבע יש גם פרצופים שמשתנים בהתאם למצב הרוח של בסי ויחסה אליה כחברתה.
רוקי רודס - סקייטר ומלצר בבית הקפה של הילרי.
אנטון סיינט ג'רמן - שופט תחרות הכלבים בפרק הראשון. בנוסף לשפיטה בתחרות, יש לו גם תפקיד כשופט המדע. ראש מועצת העיר וחבר טוב של מארי פרנסיס.
מר וו - אבא של גוון והבעלים של מסעדה סינית. חבר טוב של משפחת היגנבוטום ובעיקר של בסי.
היפי - איש ארוך זקן המסתובב ברחבי העיר בלי שום דאגה בעולם. כשהיפי לא מצייר ציורי קיר או רוכב על חד אופן, הוא מפעיל חנות קסמים מוזרה ביותר. לעיתים, כאשר אף מבוגר לא יבין את בסי ופני, הוא מושיט להם יד לעזרה.
נהר-נהרות - המדריכה במוזיאון. באחד הפרקים, נהר-נהרות כונתה על ידי גברת גיבונס בשם "היפית". ככל הנראה, אפשר להגיד שהיא בת הזוג של ההיפי, אך עד כה אין תשובה חד משמעית.
צ'לסי גיבונס - בת דודתה של פורשיה שבמהלך הסדרה חוגגת בת מצווה. באותו פרק בו חוגגת צ'לסי בת מצווה נאלצות בסי ופני, המתגנבות למסיבות בת מצווה אחרות ומעמידות פנים שהן בנות משפחה של כלות המסיבה, לברוח מעדר החוגגים אשר חשף את פניהן מאחורי המסכה, עד שהן מגיעות לבת המצווה של צ'לסי.
סיסי סאליבן - חברה לעט של בסי מבוסטון. לסיסי מבטא בוסטוני וההתנהגות שלה ושל בסי דומה.
קשתות - מדריכה בגן החיות של סן פרנסיסקו.
רובוטית בדמות בסי - באחד הפרקים בסי מאמינה שהיא רובוטית ומתיימרת להתנהג כמו רובוט, עד שהיא מגלה למול עיניהם של בן ושמח את הכפילה הרובוטית שלה ונכנסה איתה לוויכוח על השאלה מי היא האמיתית.
בסי חתולה - בפרק של ליל כל הקדושים, בו בסי מתחפשת לחתולה שחורה, היא חווה פיצול אישיות במצב קשה עד להתפקע ומתנהגת לגמרי כמו חתולה אמיתית שמשתוללת. במצב זה לבסי ישנה התנהגות חתולית, ודחף ללקק את ידיה, ליילל, לצרוח, לדבר בשפת חתולים ואף לשרוט עם טפריה המלאכותיים.
יוסף פרל

| --- | --- |

 לידה:  10 בנובמבר 1773 טרנופול, ממלכת גליציה ולודומריה, האימפריה האוסטרית 
 פטירה:  1 באוקטובר 1839 (בגיל 65) טרנופול, האימפריה האוסטרית 
 מדינה:  האימפריה הרוסית, האיחוד הפולני-ליטאי 
 שפות היצירה:  גרמנית, יידיש, עברית 
 יצירות בולטות:  מגלה טמירין 
 
יוסף פֶּרְל (בכתיב יידי: פערל; 10 בנובמבר 1773, תקל"ד, טרנופול, גליציה – 1 באוקטובר 1839, ת"ר, שם) היה מראשי תנועת ההשכלה היהודית בגליציה. ידוע בעיקר בפעילותו נגד החסידות בגליציה, הן על ידי עתירות מרובות לשלטונות הנוכריים, והן בשל חיבוריו הסאטיריים בעברית וביידיש, ובהם 'מגלה טמירין' ו'בוחן צדיק'. יצירתו, שחלקים ממנה הולכים ומתפרסמים בתקופתנו, היא ציון דרך חשוב בהתפתחות הסאטירה העברית ובתולדות הספרות היהודית הדו-לשונית – עברית ויידיש.
ספריית פרל

בספרייה שהקים פרל לצד בית הספר שלו בטרנופול היה אוסף גדול של ספרים, שנאמד עם מותו בכ-4,000 ספרים. מלבד זאת אסף פרל כתבי יד רבים של אנשי ההשכלה בזמנו, ובהם למשל מנדל לפין ויצחק בר לוינזון, כתבי יד שלו עצמו וכן חילופי מכתבים שהיו לו עם משכילים בני זמנו. לאחר מותו נערך קטלוג של הספרייה ואף נעשה ניסיון להרחיבה, אולם לאחר כמה שנים היא נעזבה, ננעלה ונזנחה. עדויות מתקופת מלחמת העולם הראשונה מספרות על עזובה ואי-סדר בספרייה ועל ספרים שניזוקו ואבדו. בשנות ה-20 וה-30 החלו לבקר בספרייה חוקרים, ואז החלו גם מאמצים לשקם ולהציל את הספרייה. בין השאר פעלו בעניין זה ש"י עגנון, שביקר בטרנופול ב-1930, וחיים נחמן ביאליק, שביקר בה ב-1932.
ב-1938 העלה שמחה כ"ץ, יליד טרנופול ומעובדי בית הספרים הלאומי בירושלים, כמות גדולה של כתבים לבית הספרים הלאומי. הכתבים שנותרו בספרייה אבדו בשואה. הספרים שהובאו לירושלים החלו להיבדק רק בסוף שנות ה-60, משום שעד אז היו מונחים בבית הספרים שבהר הצופים, שהיה מובלעת בשטח ירדן, ולא הייתה גישה אליהם. משנות ה-60 ואילך החל מחקר יסודי בגנזי פרל, בעיקר על ידי שמואל ורסס, ואף יצאו לאור מספר חיבורים שלו שהיו גנוזים עד אז. כיום, הארכיון של יוסף פרל קיים בספרייה הלאומית.
כתביו

מגלה טמירין, וינה 1819; הדפסות נוספות: למברג 1864, למברג 1879, ירושלים 1960. תרגום לאנגלית עם מבוא, ביאור והערות על ידי דוב טיילור: Dov Taylor, Joseph Perl's Revealer of Secrets: The First Hebrew Novel, Boulder, Colorado, 1997. התרגום של פרל עצמו ליידיש מופיע להלן.
ספר מגלה טמירין ליוסף פרל, מהדורה מוערת ומבוארת עם מבוא על גלגולי כתיבתו מאת יונתן מאיר, בצירוף אחרית דבר מאת דן מירון, שני כרכים, מוסד ביאליק, ירושלים תשע"ד.
לוח הלב, הוספות ללוח שנה "ציר נאמן", טרנופול תקע"ד-תקע"ו (1814–1816).
בוחן צדיק, פראג 1838; מהדורת צילום, ירושלים 1963.
ספר בוחן צדיק ליוסף פרל, ההדיר על פי דפוס ראשון וכתבי-יד והוסיף מבוא וביאורים יונתן מאיר, בצירוף אחרית דבר מאת ישראל ברטל, מוסד ביאליק, ירושלים תשפ"ד
יוסף פערלס יידישע כתבים, געפונען אין דער טארנאפאלער פערל-ביבליאטעק ישראל וויינלעז, מיט א ביאגראפישן אריינפיר פון ישראל וויינלעז, און א ליטעראריש שפראכיקן אנאליז פון ז' קאלמאנאוויטש, וילנה 1937, ביבליאטק פון ייווא [=כתביו היידיים של יוסף פרל, עם ביוגרפיה מאת ישראל ויינלז וניתוח ספרותי מאת ז' קלמנוביץ', ייוו"א, וילנה 1937] – כולל את "מגלה טמירין" ביידיש ואת הסיפור "גדולת ר’ וואלף מטשארני אסטרה", שלאחר מעשה התגלה שנכתב בידי משכיל אחר ולא בידי פרל.
מעשיות ואיגרות מצדיקים אמיתיים ומאנשי שלומנו, ההדירו לפי כתבי-היד של המחבר והוסיפו מבוא וביאורים חנא שמרוק ושמואל ורסס, ירושלים תש"ל
על מהות כת החסידים, ההדיר לפי כתב-היד והוסיף מבוא וביאורים אברהם רובינשטיין, ירושלים תשל"ז. (בגרמנית) עם מבוא בעברית.
גלגוליו של מגלה סוד: קונטרס דברי צדיקים לריב"ל ופרל, מהדורה מוערת ומבוארת על פי כת"י ודפוס ראשון, עם מבוא על גלגולי כתיבתו, מאת יונתן מאיר, לוס אנג'לס 2004.
לקריאה נוספת

יונתן מאיר, חסידות מדוּמה: עיונים בכתביו הסאטיריים של יוסף פרל, מוסד ביאליק, ירושלים תשע"ד
יונתן מאיר, 'חסידות מדוּמה: סאטירה, מציאות ותפיסת "הספר" בכתביו האנטי חסידיים של יוסף פרל, בצירוף מהדורה מוערת ומבוארת של ספר מגלה טמירין', א-ב, עבודה לשם קבלת תואר דוקטור לפילוסופיה, האוניברסיטה העברית בירושלים, 2010 (נדפס באופן מעודכן כספר בשלשה כרכים, מוסד ביאליק תשע"ד).
יוסף קלוזנר, היסטוריה של הספרות העברית החדשה, כרך ב, ירושלים תשי"ב, עמ' 283–320.
רפאל מאהלר, החסידות וההשכלה בגאליציה ובפולין הקונגרסאית במחצית הראשונה של המאה התשע עשרה, מרחביה 1961, עמ' 155–208, 393–461.
שמואל ורסס, "גנזי יוסף פרל בירושלים וגלגוליהם", האוניברסיטה 19 (1974), עמ' 38–52 (נדפס עם הוספת ועדכונים בספרו גנזי יוסף פרל, תשע"ב).
שמואל ורסס, גנזי יוסף פרל; ערך: יונתן מאיר, ירושלים: מרכז זלמן שזר; תל אביב: אוניברסיטת תל אביב ובית שלום עליכם, תל אביב תשע"ב.
ברוך קורצווייל, במאבק על ערכי היהדות, הוצאת שוקן, 1969, הפרק "על הסאטירה של יוסף פרל", עמ' 55–95.
הערות שוליים

↑  מגלה טמירין
↑  עגנון מזכיר את פרל בסיפורו "שני תלמידי חכמים שהיו בעירנו", ומתאר את תלמידו כ"מנוער מתורה ומצוות".
↑  ארכיון יוסף פרל, בספרייה הלאומית
↑
↑  Jonatan Meir,'"`UNIQ--nowiki-00000006-QINU`"'https://www.academia.edu/38928433/Joseph_Perl_Sefer_Bohen_Tsadik_critically_edited_and_introduced_by_Jonatan_Meir_With_an_afterword_by_Israel_Bartal_Jerusalem_Mossad_Bialik_2024_390_pp_Hebrew__. (באנגלית)
↑  גלגוליו של מגלה סוד: קונטרס דברי צדיקים לריב"ל ופרל
↑  תוכן העניינים של "חסידות מדוּמה"
| --- | --- |
בקרת זהויות :  NLI: 987007266293405171  PLWABN: 9810581787505606  BnF: cb13329940d (data)  CiNii: DA18614261  GND: 119163357  ISNI: 0000 0000 8102 2877  LCCN: n96093485  NTA: 068960972  SELIBR: 83243  SNAC: w64j4p5m  SUDOC: 136660452  VIAF: 22945141   WorldCat (עם VIAF): 22945141 
השער הפנימי של "מגלה טמירין", וינה 1819
Forza (סדרת משחקים)

| --- | --- |

 כללי
 סוגה:  מרוצים
 פיתוח:  Turn 10 Studios  Playground Games
 הפצה:  Xbox Game Studios
 סדרה:  הראשון: Forza Motorsport 3 במאי 2005 האחרון: Forza Horizon 5 9 בנובמבר 2021
 דרישות תוכנה
 פלטפורמות:  Xbox 360, Xbox One, Xbox, חלונות 10
 
 forza.net
Forza (תרגום באיטלקית: כוח) היא סדרת משחקי מרוצים לקונסולת האקס בוקס ולמחשב האישי (חלונות 10 ומעלה).
כיום הסדרה מפוצלת לשתי סדרות: Forza Motorsport שמתמקדת בנהיגה מקצוענית במסלולים סגורים, ו-Forza Horizon שמבוססת על עולם פתוח ומשחקיות ארקיידית.
סדרת Forza Motorsport

Forza Motorsport
יצא ב-2005 ל-Xbox המקורי, וכולל 231 דגמי מכוניות ו-35 מסלולים, ובנוסף תמיכה ב-Xbox Live, במרוץ אונליין של עד 8 משתתפים.
Forza Motorsport 2
יצא ב-2007 ל-Xbox 360, וכולל 349 דגמי מכוניות ו-47 מסלולים. המשחק היה הראשון בסדרה לתמוך נתמך בהגה של xbox וב-HDTV.
Forza Motorsport 3
יצא ב-2009 ל-Xbox 360, וכולל 495 דגמי מכוניות ו-138 מסלולים. נוסף גם פיצ'ר של "פלאשבק" במקרה של התרסקות.
Forza Motorsport 4
יצא ב-2011 ל-Xbox 360 וכולל 665 דגמי מכוניות ו-127 מסלולים. קמפיין הסינגלפלייר נעשה בשיתוף עם Top Gear, והמנחה ג'רמי קלארקסון.
Forza Motorsport 5
יצא ב-2013 ל-Xbox One וכולל מעל 200 דגמי מכוניות ו-42 מסלולים. שיתוף הפעולה עם Top Gear נמשך כשאר נוספו שני המנחים ג'יימס מיי וריצ'רד האמונד.
Forza Motorsport 6
יצא ב-2015 ל-Xbox One ולחלונות 10, וכולל מעל 450 דגמי מכוניות ומעל 70 מסלולים. נוצר שיתוף פעולה עם חברת פורד ועיצוב חדש לפורד GT.
Forza Motorsport 7
יצא ב-2017 ל-Xbox One ולחלונות 10, וכולל מעל 700 דגמי מכוניות ומעל 200 מסלולים. המשחק הוא הראשון שתומך ב-4K וחל שיפור במנגנון מזג האוויר.
Forza Motorsport
משחק שמהווה Reboot לסדרה. ייצא ל-Xbox Series וWindows  בספטמבר 11.
סדרת Forza Horizon

Forza Horizon
יצא ב-2012 ל-Xbox 360, וכולל מעל 300 דגמי מכוניות. עולם המשחק מדמה את מדינת קולורדו בארצות הברית.
Forza Horizon 2
יצא ב-2014 ל-Xbox 360 ולXbox One, וכולל מעל 200 דגמי מכוניות. עולם המשחק מדמה את הריביירה הצרפתית וצפון איטליה, וכולל חבילת הרחבה של מהיר ועצבני.
Forza Horizon 3
יצא ב-2016 ל-Xbox One ולחלונות 10, וכולל מעל 350 דגמי מכוניות. עולם המשחק מדמה את אוסטרליה, וכולל חבילת הרחבה של הוט וילס.
Forza Horizon 4
יצא ב-2018 ל-Xbox One ולחלונות 10, וכולל מעל 750 דגמי מכוניות. עולם המשחק מדמה את בריטניה וכולל חילופים של עונות השנה וחבילת הרחבה של לגו.
Forza Horizon 5
יצא ב-2021 ל-xbox series x/s ול-xbox one ולחלונות 10+11 וכולל מעל 535  דגמי מכוניות כאשר עולם המשחק מדמה את מקסיקו עם חילופים של עונות השנה
רב-נתיב

ערך זה עוסק בתקשורת נתונים. אם התכוונתם להתנהגות גלי רדיו, ראו .
רב-נתיב (באנגלית: Multicast) היא פעולת ניתוב יחידה של נתונים או הודעה מאלמנט מקור אל קבוצת אלמנטים של תקשורת באופן מקבילי כגון: מחשבים, מרכזיות, מכשירים סלולרים, נתבים, התקני תקשורת וכו'. פעולה זו גם נודעת בשם מולטיקאסט. קיימות דרכים שונות להעברת נתונים מאלמנט המקור אל אלמנט היעד (כמודגם בטבלה). בשיטת הרב-נתיב נתונים עוברים רק אל אלמנטים ייחודיים מתוך כלל האלמנטים, בניגוד ל-Unicast בו הנתונים עוברים ממקור יחיד ליעד יחיד. ברשתות IPv4 כתובות ה-IP שמיועדות לקבוצות ה-Multicast הן כתובות ממחלקה D.
פרטי מימוש

כאשר מדברים על עץ multicast מתייחסים לנתבים של ה-subnets ולא לכל host בנפרד ונתייחס אליהם בשם Multicast router.
Host מודיע ל-multicast router שלו על רצונו להצטרף או לעזוב קבוצה על ידי פרוטוקול IGMP (ראו להלן).
בדרך כלל נתב ה Unicast של ה-host הוא גם נתב ה-multicast שלו.
כדי להיות חלק מהקבוצה על ה-host ראשית להודיע לנתב ה-multicast שהוא מעוניין להצטרף לקבוצה, לאחר מכן עליו להודיע לשכבת ה-IP שהוא מעוניין לקבל חבילות נתונים בעלות הכתובת של הקבוצה G, ולבסוף עליו להודיע לחבילת ה-MAC שהוא מעוניין לקבל חבילות עם ה-IP של הקבוצה.
מהו ה-MAC (כתובת פיזית) של כתובת היעד כאשר שולחים חבילת multicast? לא broadcast כי אז כל ה-host-ים סתם יעבירו את ההודעה לשכבת ה-IP. לכן מגדירים כתובת MAC עבור multicast.
הגדרת כתובת MAC עבור הודעות Multicast בעייתית מאחר שמרחב כתובות ה-MAC מצומצם ניתן על ידי ה-IEEE ולכן במקום כתובת MAC אחת לכל קבוצה נצטרך ליצור כתובת MAC אחת לכל 32 קבוצות.
כרטיסי רשת בימינו באים בשתי גרסאות – האחת מקבלת את כל ה-MAC של ה-Multicast והשנייה מקבלת מספר מוגבל של קבוצות MAC.
IGMP

כאשר host מעוניין להצטרף לקבוצת multicast הוא שולח הודעת IGMP Report עם כתובת IP יעד ככתובת הקבוצה.
בכל פרק זמן נתב ה-multicast שולח הודעת IGMP Report ל-host-ים ומבקש שיודיעו לו אם הם עדיין מעוניינים להשתייך לקבוצה.
בגרסה הראשונה של IGMP אם host מעוניין לעזוב הוא פשוט לא מגיב לנתב כאשר הוא מבקש לדעת מי עדיין רוצה להיות משויך לקבוצה. בגרסה השנייה של IGMP קיימת הודעה מפורשת על רצון host לעזוב שנשלחת ל-224.0.0.2 שזו כתובת כל נתבי ה-Multicast וכתוצאה מכך הנתב שולח הודעת בדיקה: האם עדיין קיים מישהו שמעוניין לקבל הודעות?
בגרסה השלישית של IGMP צומת host יכולה לבקש קבלת הודעות Multicast ממקור ספציפי (source, Group).
IGMP > בניית עץ יעיל

עבור Unicast המסלול הטוב ביותר הוא המסלול הקצר ביותר אך עבור עץ Multicast לא כך הדבר מאחר שיש להתייחס לכלל גודל העץ ולא לכל מסלול בנפרד.
עץ שמכיל את כל המסלולים הקצרים נקרא "shortest path tree" ועץ מינימלי שמגיע לכל הצמתים נקרא "Steiner tree".
בניית עץ Steiner היא NP קשה שאינה מגיבה היטב לשינויים בטופולוגיה, על כן לרוב בונים את עץ המסלולים הקצרים.
עץ המסלולים הקצרים לא יקר מאוד בהשוואה לעץ Steiner.
דרכים לצמצם את מספר העצים שקיימים עבור כל קבוצה בוחרים נקודה בשם RP (‏rendezvous point) ובכך מצמצמים את מספר העצים.
Multicast Routing Protocol

MOSPF עובד רק ברשתות בעלות Link-state.
PIM עובד בשני הסוגים – הן ב-distance vector והן ב-link-state.
Multicast Routing Protocol > Multicast OSFG ‏(M-OSPF)

פרוטוקול זה הוא הרחבה של OSPF.
הנתבים שולחים מידע נוסף ב-LSA.
המידע הנוסף הוא מסביר איזה נתב מעוניין להקשיב לאילו קבוצות.
כאשר נתב מקבל הודעת IGMP מ-host ששייך אליו הוא בודק האם הוא כבר שייך לקבוצה ואם לא הוא מפרסם הודעת LSA שמכילה מידע לגבי רצונו של הנתב להיות שייך לקבוצה.
עץ ה-Multicast נבנה לכל קבוצה בנפרד.
כמו כן ברור שהעץ צריך להבנות עבור כל מקור בנפרד (נעשה on-demand וגם נשמר במטמון).
אם משתמשים בפרוטוקול ניתוב פנימי של RIP אזי ניתן להשתמש ב-multicast של DVMRP.
Multicast Routing Protocol > Protocol Independent Multicast ‏(PIM)

מתחלק לשני תתי פרוטוקולים, האחד עבור קבוצות בעלות מעט משתתפים והשנייה עבור קבוצות שכמעט כולם משתתפים. ניתן להבדיל בין סוגי הקבוצות לפי כתובת ה IP שלהן.
Multicast Routing Protocol > Protocol Independent Multicast ‏(PIM) > Sparse mode

משתמש בנתב מרכזי בשם rendezvous point ‏(RP) שמתאם את ה-Multicast.
כאשר נתב מעוניין להצטרף לקבוצת Multicast הוא שולח הודעת JOIN ל-RP וכתוצאה מכך כל נתב בדרך ל RP מבין שמעתה והלאה הוא יצטרך להעביר הודעות Multicast של הקבוצה הספציפית אל הנתב ששלח את ה-JOIN.
אם הודעת JOIN נשלחת ובדרך ל-RP היא עוברת בנתב שהוא כבר חלק מעץ ה-Multicast אז היא תעצר שם ויתווסף ענף לעץ.
כאשר מקור רוצה לשלוח הודעה בעץ הוא שולח אותה לנתב שלו בהודעת IP. הנתב שלו עוטף אותה בעוד IP ושולח אותה ל-RP. משם ה-RP פותח את המעטפת של הנתב של המקור ושולח אותה לכל העץ. לאחר מכן (אם המקור לא היה כבר חלק מהעץ), ה-RP שולח הודעה למקור לגבי הצטרפות לקבוצה וכך כל הנתבים בדרך ידעו גם להעביר לו הודעה.
ניתן ליצור חיבור ישיר (לא דרך ה-RP) על ידי שליחת הודעת JOIN מנתב לנתב דרך המסלול הקצר ביותר ובכך יבנה עץ Multicast מהכיוון הקצר ביותר. זה שימושי כאשר יש תשדורת גבוהה מהמקור הספציפי. לאחר מכן לא ישלחו הודעות מה-RP אל הנתב המבקש אלא רק דרך המקור הישיר.
הודעת ה-JOIN שנשלחת (ל-RP או לנתב ספציפי) צריכה להישלח באופן קבוע כדי לרענן את העץ.
אם נתב עלה מעוניין לצאת מהקבוצה (כי אין יותר host שמעוניינים בו) הוא ישלח הודעת PRUNE לנתב ה-upstream שלו ויבדוק בתורו אם יש לו גם צורך לא להיות חלק מהקבוצה.
אם יש שינוי טופולוגיה והמסלול ל-RP משתנה יש לשלוח JOIN ל-RP דרך המסלול החדש ולשלוח PRUNE לנתב הישן.
זהו שינוי של ה-PIM-SM.
הודעת JOIN שתשלח לא תהיה (*,G) אלא (Source, G). כלומר שכשנרצה להצטרף לקבוצה נציין גם מיהו המקור המבוקש (על המצטרף להכיר מראש את IP השולח).
אין RP מאחר שהנתבים בונים את עץ המקור של הקבוצה שהוא עץ מסלולים קצרים.
פרוטוקול זה מניח שהנתבים וה-host מריצים IGMP 3.
פרוטוקול זה פותר את בעיית חוסר הכתובות ל-Multicast מאחר שכעת לכל (Source, G) יש מזהה של 64 סיביות שהוא source_ip | multicast_ip (למעשה לא מסתכלים על כתובת ה-multicast ip).
כאשר עוד חבר רוצה להצטרף לרשת, העץ שלו ישתלב עם העץ הקיים.
Multicast Routing Protocol > Protocol Independent Multicast ‏(PIM) > Dense mode

פרוטוקול זה הפוך מה-sparse mode בכך ש-host צריך להודיע לנתב שהוא לא מעוניין להיות שייך ורק כאשר כולם מודיעים שהם לא רוצים להיות שייכים הנתב יוצא.
בניגוד ל-DVRPM, נתב שולח הודעות לכל שכניו.
משתמשים ב-"flood-and-prune" שבו נתב בוחר את הנתבים שמהם הוא מעוניין לקבל חבילות ומודיע לכל השאר על ידי prune שלא ישלחו לו חבילות.
דוגמה

הנקודה האדומה מציינת את אלמנט המקור.
הנקודות הירוקות מציינות את אלמנטי היעד אליהם יגיע המידע.
הנקודות הצהובות מציינות את האלמנטים שאינם היעד ולכן המידע לא יגיע אליהם.
ראו גם

שיטות הפצה בתקשורת נתונים
נתב
רב-נתיב
סוגות משחקי וידאו

למשחקי וידאו ישנן סוגות ותת-סוגות רבות. לרוב, נהוג לסווג משחקי וידאו על סמך המשחקיות (אנ') של המשחק. הסיווגים של משחקי וידאו מגוונים במיוחד, ולעיתים רבות משחקים יכולים להשתייך ליותר מסוגה אחת.